Må der anvendes pigtråd til afslutning af trådhegn i ca. 1,2 meters højde ud mod privat fællesvej i boligkvarter i byzone? Hegnet er ca. 35 år gammel. Den gældende lokalplan giver ikke svar herpå, blot at der må etableres trådhegn op til 1,3 meters højde.


Pigtråd
Hej Michael P.  
  
Der er i Hegnsloven regler for placering af både elektriske og pigtrådshegn i forhold til vej og sti.


Hegnsloven kapitel 1 Almindelige bestemmelser, § 3:*"Elektriske hegn langs gade, vej, sti eller plads, hvor andre end hegnets ejer har færdselsret, skal være fjernet mindst ½ m fra færdselsbanen. Pigtrådshegn skal under tilsvarende forhold være fjernet mindst 1 m fra færdselsbanen, for gangstiers vedkommende mindst 1 m fra stiens midtlinie."*

Hvis du mener reglerne ikke er overholdt, kan du kontakte den aktuelle kommune.


Læs mere: [Hegnsloven og Hegnssyn](/hegnsloven-og-hegnsyn-17772)

